open-index/open-wikipedia-markdown huggingface dataset:
Yrkeshygieniker

**Yrkeshygieniker** er en tittel på en person som har spesialkompetanse på å identifisere og kartlegge kjemiske, fysiske og biologiske arbeidsmiljøfaktorer. En yrkeshygieniker har kompetanse til å foreslå tiltak for å eliminere eller redusere slik helserisiko. I sitt arbeid må yrkeshygienikere ha god og bred kunnskap innen teknisk-naturvitenskapeligefag, norsk og internasjonalt regelverk og standarder innen området, og må kunne foreta risikovurdering og igangsette systematisk HMS-arbeid.

Yrkeshygienikerne i Norge har Norsk Yrkeshygienisk Forening som sin interesseorganisasjon. Norsk Yrkeshygienisk Forening er medlem av den internasjonale yrkeshygiene foreningen International Occupational Hygiene Association.

Det er etablert en sertifiseringsordning - Norsk Yrkeshygienisk Sertifisering - for yrkeshygienikere av Norsk Yrkeshygienisk Forening. Sertifisering gir rett til tittelen "Sertifisert yrkeshygieniker" (NYS). Sertifiseringen er internasjonalt anerkjent av IOHA.  

Yrkeshygienikere arbeider bl.a. med: 
* Kartlegging og vurdering av eksponering for kjemikalier
* Kjemikaliestyring
* Støy og støykartlegging
* Stråling fra trådløst nettverk (WiFi, mobilnett) og radarer
* Inneklima i skoler, barnehager og på arbeidsplasser
* Kartlegging og vurdering av eksponering for biologiske faktorer
* Vurdering og rekonstruksjon av historisk eksponering
* Veiledning
* Tiltak for å begrense og kontrollere eksponering
* Oppfølging av arbeidsmiljø i nybygg og modifikasjoner (teknisk arbeidsmiljø)
* Undervisning, formidling og forskning
* Tilsyn og regelverksarbeid

Bedriftshelsetjenester skal ifølge Arbeidstilsynet ha tilstrekkelig kompetanse innenfor yrkeshygiene.

## Referanser


## Eksterne lenker
* Norsk Yrkeshygienisk Forening (NYF)
* Norsk Yrkeshygienisk sertifisering (NYS)
* Arbeidstilsynet
* International Occupational Hygiene Association (IOHA)
Svein Greger

**Svein O. Greger** (født 29. mars 1959 på Røst i Lofoten) er en norsk sanger. Han vokste opp i Sandefjord, og utviklet tidlig en interesse for musikk. Hovedinteressen ble etterhvert musikaler og popmusikk Han ble ansatt ved Det Norske Teater i forbindelse med Les Miserables i 1988. Han deltok også i Melodi Grand Prix i 1995 og har hatt rollen som  «Amerikaneren» i musikalen *Chess* ved en rekke anledninger i Norge.
## Soloalbum

* *[[Her inne]]* (1984)
Ruffen

**Ruffen** er hovedfiguren i en rekke barnebøker av forfatteren Tor Åge Bringsværd og illustratøren Thore Hansen. 

Ruffen er en sjøorm som bor på en øy som bare kan ses av mennesker hver tirsdag og fredag, da holder Onkel Ludvik vakt, for han kan blåse røyk ut av nesen.  Gjennom bøkene følger vi Ruffen ut på ulike eventyr der han møter utfordringer og knytter vennskapsbånd, blant annet til blekkspruten Tusen-og-tredve som er oppkalt etter slaget ved Stiklestad.

Thore Hansen har også laget en tegneserieversjon om Sjøormen Ruffen. Denne tegneserien gikk i Bokklubbens Barns medlemsblad, Barnestreken, fra blad nummer 1 til blad nummer 12 i 1991.

## Bøker om Ruffen
* *1: Ruffen: sjøormen som ikke kunne svømme* (1972)
* *2: Ruffen på nye eventyr* (1975)
* *3: Ruffen og den flyvende hollender* (1982)
* *Den store boken om Ruffen* (Samlebok. Inneholder bok 1–3) (1998)
* *4: Ruffen og det mystiske hullet* (2005)
* *5: Ruffen og drageslottet* (2006)
* *6: Ruffen og det hemmelige havfolket* (2007)
* *Den store Ruffenboken* (Samlebok. Inneholder bok 1–6) (2008)
* *Ruffens jul* (2012) (tegneserie, julehefte), med både tekst og tegninger av Thore Hansen
**7: Ruffen og tiden som gikk i stykker* (2015)
**8: Ruffen gifter seg* (2017)
**9: Ruffen. Det store eggrøveriet* (2019)

## Eksterne lenker
* Digital faksimilekopi av ''Den store boken om Ruffen'' (1998) i Nasjonalbibliotekets arkiv
*Ruffen gyldendal.no (ikke fullstendig liste)
* Ruffen er tilbake - Tor Åge Bringsværd byr på gjensyn med kjær venn; Anmeldelse av *Ruffen og tiden som gikk i stykker* (2016) av M.O. Haugen, i Aftenposten
* Forelsket Ruffen med klart politisk budskap; Anmeldelse av *Ruffen gifter seg* (2017) av Ingrid Flognfeldt Brubaker, på nettstedet Periskop.
Osmund Ueland

**Osmund Ueland** (født 27. september 1947 i Stavanger) er en norsk ingeniør og næringslivsleder. Han er tidligere konsernsjef i Norges Statsbaner, senere NSB BA og Jernbaneverket.

Ueland var arbeidende styreleder i kunnskapsprosjektet Inspiria Science Center AS i Østfold i perioden 2007 til 2012. Han har også vært daglig leder i Styreutvikling Østfold 2006-2010. Han var styreleder i Info Consensus AS i Sarpsborg i 6 år til juli 2014 og styreleder i TeamWork OU AS 2012-2014.  

Ueland er styreleder og hovedaksjonær i Glommabanen AS. Han er også styremedlem i IV Group AS med selskaper i Trøndelag og Kina og har vært styreleder i  Næringshagen Østfold.

Ueland er også engasjert i frivillig arbeid innen  kulturbygging, strategi, kommunikasjon og godt styrearbeid på et senter for hjemløse jenter i Tanzania (IOP). Han er også styreleder for Busvasstølan sti- og løypelag i Hallingdal.

Ueland var konsernsjef i NSB 1995–2000, men måtte forlate NSB 29. juni 2000 etter at han var blitt avsatt av NSBs styre.Ueland var adm. direktør for NSB Gardermobanen i 1994–1995, direktør i Lillehammer Olympiske Organisasjonskomite 1990–1994 og hadde før det ansvaret for utbygging av byggetrinn II på Aker Brygge gjennom Aker Eiendom. Han hadde sentrale lederstillinger i Aker Verdal i perioden 1978 til 1986, først som teknisk sjef og de siste årene som prosjektdirektør. Han var med på Condeep tiden i Aker i Stavanger fra 1975 til 1978, først som planlegger og de siste år som produksjonssjef og prosjektleder. Ueland startet sin karriere som konstruktør og senere produksjonssjef i Bever-Pack i Oslo 1970-1975.

Ueland er utdannet maskiningeniør fra Møre og Romsdal tekniske skole i 1969.

## Referanser
Arnhild

**Arnhild** er et kvinnenavn med opprinnelse i norrøne *ari*, «ørn», og *hildr*, «slag, kamp». *Arnhildr* var en norrøn form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Arnhild Skre (født 1952), norsk historiker, kommentator og anmelder
* Arnhild Litleré (født 1960), norsk skuespiller
* Arnhild Hartvedt (født 1963) norsk friidrettsleder. 1 landskamp i friidrett for Norge
* Arnhild Lauveng (født 1972), norsk psykolog 
* Arnhild Schia, norsk næringslivsleder

## Referanser


## Eksterne lenker
*
Perú undergrunnsstasjon

**Perú undergrunnsstasjon** er den andre stasjonen på linje A på Buenos Aires’ undergrunnsbane. Den ligger mellom stasjonene Plaza de Mayo og Piedras.

Stasjonen ligger ved et av byens mest pittoreske strøk, *[[Avenida de Mayo]]*, hvor den gata krysser *Calle Perú*. Det er en travel stasjon fordi den ligger i Buenos Aires sentrum, og har tilknytning til stasjonen Catedral på linje D og Bolívar på linje E.

Perú ligger på den delen av linje A som ble åpna først, og gikk fra Plaza de Mayo til Plaza Miserere, og ble åpna 1. desember 1913. Gata som har gitt navn til undergrunnsstasjonen er oppkalt etter landet Peru. Stasjonen ble restaurert i 1980-åra, og har i dag samme stil som tidlig på 1900-tallet, med blant annet reklameplakater fra denne perioden, rekkverk, søyler og andre detaljer. Også nedgangen til stasjonen er bevart i gammal stil.

I 1997 ble Perú undergrunnsstasjon erklært for et nasjonalt historisk monument.

## Referanser
Justivalen

**Justivalen** er en studentfestival som arrangeres av jusstudenter tilknyttet Juristforeningen ved Universitetet i Oslo,arrangert  første gang i 1983.

Tradisjonelt har Justivalen vært arrangert i Universitetshagen. Grunnet oppussingsarbeider der, ble festivalen i 2009 arrangert på Tullinløkka, i 2011 på Aker Brygge, og i 2013 og 2015 på Tullinløkka igjen. I 2021 ble Justivalen  arrangert i Frederiks gate 3.

## Historie
Justivalen ble første gang arrangert fra 25. februar til 4. mars 1983, som en markering av Juristforeningens 75-årsjubileum. Ida Hjort Kraby var da justivalsjef. Etter dette fulgte et opphold på åtte år, før Justivalen igjen ble arrangert i september 1991. Siden den gang har Justivalen blitt arrangert annethvert år. 

### Utvalgt liste over artister

* 2019: Isah – Lars Vaular – Kakkmaddafakka – Bendik – Kjartan Lauritzen 

*2017: Cezinando – Postgirobygget – Amanda Delara – Arif og Philip Emilio – Uturvande grannestøy

*2015: Klovner i kamp – Postgirobygget – D.D.E. – Uturvande grannestøy

*2013: Bigbang – Postgirobygget – Admiral P – Erik og Kriss – DJ Broiler – Sirkus Eliassen – Cir.Cuz

*2011: D.D.E. – E-Type – Howard og H.C. – The Hitmen – The Making of Gentlemen – Emily Firing Band – Caroline Ailin

*2009: Vengaboys – deLillos – Karpe Diem – Miami Heat – Patrick Brewer – Johnny Singalong

*2007: deLillos'85 – Christel Alsos – The Cheaters – Raymond & Maria – Blind Archery Club – Francis Bull

*2005: Jahn Teigen – Minor Majority – Jim Stärk – Sofian – King Midas

*2003: Mew – Sondre Lerche – Bertine Zetlitz – Lars Lillo-Stenberg – Nathalie Nordnes – King Midas – The Turns

*2001: Håkan Hellström – Bigbang – The Soundtrack of Our Lives – Sondre Lerche – Bare Egil Band – Seven

*1999: Raga Rockers – Sternklang – Odd Einar Nordheim – Helen & Gutta – Striggy Beat

*1997: Young Neils – Norsk Utflukt – LYD – Obi Won – Bararellas – Big Balls – The Puddels

*1995: Di Derre – Penthouse Playboys – Bare Egil Band – Hickory Heads

*1993: Di Derre – Bel Canto – Penthouse Playboys – Indian Cowboys – Hundremeterskogen

*1991: Tre Små Kinesere – Terje Rypdal – Njål Vindenæs

*1983: Vazelina Bilopphøggers – Ole Paus – The Betales – Nissa Nyberget – Corpsus Juris

## Eksterne lenker
*
Fashion Model Directory

**Fashion Model Directory** (**FMD**) er en online database som inneholder informasjon om kvinnelige modeller, modellagenter og moteskapere. FMD er ofte omtalt som moteindustriens IMDb. Prosjektet ble startet i 1996 av Stuart Howard og ble kjøpt opp av FashionOne Group i 2002.
## Eksterne lenker
*
Februarrevolusjonen 1848

**Februarrevolusjonen** i Frankrike i februar 1848 endte styret til kong Ludvig Filip I og ledet til etableringen av den andre franske republikk. 

Bakgrunnen for februarrevolusjonen var økonomiske nedgangstider, omlang 1/3 av arbeidstakerne i Paris var uten arbeid, samtidig hadde styret til kong Ludvig Filip I sterkt innskrenket stemmeretten, kun om lag 1 % av befolkningen hadde stemmerett. Revolusjonen ble utløst ved at den liberale opposisjonen kom sammen den 26. februar 1848 for å organisere en provisorisk regjering, benevnt den andre republikk.

Utviklingen i Frankrike ledet til opprør og revolusjoner i andre europeiske land, det ble senere kjent som Revolusjonene i 1848.

## Eksterne lenker

* Om februarrevolusjonen, fra Professor Gerhard Rempel, Western New England College (engelsk)
* Nedtegnelser av et øyenvitne til hendelsene (engelsk)
Andreas Aulie

**Andreas Aulie** (1897–1990) var en norsk jurist. Han var Norges riksadvokat fra 1946 til 1967.

Aulie var oppdagelsesjef ved Bergen politikammer og deretter statsadvokat i Bergen før andre verdenskrig.

I 1942, under den andre verdenskrig, ble han tilkalt til London av den norske regjeringen der. Året etter ble han utnevnt til rikspolitisjef for Norge, med sikte på etterkrigstiden. Som rikspolitisjef fikk han opprettet Rikspolitiets etterretningskontor i 1944.

Aulie ble Norges riksadvokat i 1946, og var det frem til 1967. Han satt i benådningsutvalget, og utvalget som vurderte landssvikoppgjøret. 

Andreas Aulie var bror av maleren Reidar Aulie (1904-1977).

Han ble utnevnt til kommandør av St. Olavs Orden.

## Referanser


  

## Eksterne lenker
* Andreas Aulie – oppføring i *[[Norsk biografisk leksikon]]*
Inge Andersen

**Inge Andersen** (født 22. mai 1964) er tidligere generalsekretær i Norges idrettsforbund og olympiske og paralympiske komité. Han ble etterfulgt i denne stillingen av Karen Kvalevåg i mars 2017.

Andersen er også leder i Idrettens Studieforbund og styremedlem i Senter for Prestasjonsutvikling.

Andersen ble generalsekretær i Norges idrettsforbund i 2004. Han har tidligere arbeidet i Storebrand Bank og Finansbanken. Han har vært trener for det norske kvinnelandslaget i langrenn, juniorlandslagene til Norges Skiforbund, Sveits' langrennslandslag for kvinner og menn og Team Postgiro.

Andersen har hovedfag fra Norges idrettshøgskole. 

## Referanser


## Eksterne lenker
* Fakta om Inge Andersen Aftenposten.no
Bodilprisen for beste ikke-amerikanske film

**Bodilprisen for beste ikke-amerikanske film** er en dansk filmpris. Den er en av Bodilprisene som Danske Filmkritikere innstiftet i 1948. Komitéen, som foretar tildelinger, kan velge å ikke dele ut prisen hvis den ikke finner noen verdige filmer.

Kategorien startet med å bli delt ut for *beste europeiske film*, men har siden 2001 hatt navnet *beste ikke-amerikanske film*.

## Prisvinnere
### 2020-årene

### 2010-årene

### 2000-årene

### 1990-årene

### 1980-årene

### 1970-årene

### 1960-årene

### 1950-årene

### 1940-årene

## Eksterne lenker
*
Habbastad

**Habbastad** (også kalt *Habbestad*) er ei lita grend i Bømlo kommune. 

Tidligere hørte den til Bremnes, kommunen nord på øya Bømlo som i 1963 ble en del av Bømlo kommune. Habbestad ligger nord for Storavatnet, mellom Urangsvåg og Øklandsvåg. Kommunesenteret Svortland ligger på sørsiden av vannet. Habbestad grenser til Gåsland i øst og Sjøvoll i vest. På nordsiden ligger sundet mellom Bømlo (øy) og Sæverudsøy. 

Komponisten Kjell Habbestad har navnet fra Habbestad, men er oppvokst på Svortland. 

## Referanser
Knud Flemming Helweg-Larsen

**Knud Flemming Helweg-Larsen** (født 20. juli 1911 i St. Croix, Dansk Vestindia, død 5. januar 1946 i København) var en dansk nazist og medlem av Waffen-SS. Han var den første i Danmark som ble henrettet som følge av rettsoppgjøret etter andre verdenskrig. Han ble henrettet på Holmen i København, dømt for mordet på Carl Henrik Clemmensen, som han begikk i 1943 sammen med blant andre Søren Kam. 

Helweg-Larsens far var prest ved Christians kirke på Christianshavn og fulgte ham til henrettelsesplassen, hvor han velsignet ham.

## Kilder
*''Provsten fulgte sin søn til retterstedet''. Artikkel i kristeligt-dagblad.dk
*Forræderens sidste ord. Artikkel hos berglingske.dk
Habitivsetning

**Habitivsetninger** er en undertype av eksistensialsetningene som i mange språk, blant andre samisk og finsk, blir brukt til å uttrykke eierforhold. 

## Eksempler
Der vi i  norsk sier *Kalle har ei bok* heter det på finsk *Kallella on kirja* (bokstavelig *på Kalle er bok*, med kasus adessiv), og på nordsamisk *Kalles lea girji* (bokstavelig *i Kalle er bok*, med kasus lokativ). 

Finske og samiske eksistensialsetninger blir bygget opp på samme måte: *Pöydällä on kirja* «på bord er bok» / *Beavddis lea girji* «i bok er bord» betyr begge to «Det ligger ei bok på bordet». 

### Unntak
På samme måten som i norske eksistensialsetninger blir leddet etter verbet tolket *ubestemt*. Unntaket gjelder nettopp habitivsetninger, det kan hete *Minulla on vain sinut* «Jeg har bare deg», der pronomenet selvsagt har bestemt tolking.

## Studier
*Ole Henrik Magga studerte habitivsetninger i sin hovedfagsoppgave *Lokative læt-setninger i samisk* i 1978.
*Honti László: *On the historical background of habitive and izafet constructions in Hungarian* i Acta linguistica Hungarica 2006
Carl Henrik Clemmensen

**Carl Henrik Clemmensen** (født 28. mars 1901 i København, død 30. august 1943 i Kongens Lyngby) var en dansk journalist. Han var redaktør i *[[B.T.]]* og var med på å skrive manuset til filmen *[[De tre skolekammerater]]*, en dansk film fra 1944.

Han ble drept av personer fra Schalburgkorpset, noe hans barnebarn Søren Fauli har laget en dokumentarfilm om med tittelen *[[Min morfars morder]].*

## Referanser
 



## Eksterne lenker
*
Atle Johan Løvaas

**Atle Johan Løvaas** (født 2. oktober 1947 i Bergen) er en norsk tidligere fysioterapeut med utdannelse fra Berlin i Tyskland i 1970-årene. Han har også tre år med utdannelse som klassisk akupunktør, og har også studert ved akademiet for tradisjonell kinesisk medisin i Kina. Han har også titulert seg som homøopat og er sterk motstander av vaksiner.

I 2004 mistet han sin autorisasjon som fysioterapeut. Dette etter at det i 2002 ble åpnet gransking av hans behandlingspraksis. Dette førte til at han i 2006 ble dømt for kvakksalveri. Saken ble anket til lagmannsretten, hvor Løvaas ble frikjent på samtlige punkter. I 2007 ble begge disse dommene opphevet av Høyesterett fordi det var begått en saksbehandlingsfeil.

## Referanser
Astri Jacobsen

**Astri Jacobsen** (1922–2013) var en norsk skuespiller.

Jacobsen scenedebuterte i 1947 på Centralteatret som «Myrrine» i Aristofanes' antikke drama *[[Lysistrata]]*. Hun var etter det en periode ved Trøndelag Teater og ved Nationaltheatret fra 1949 til 1952, og deretter på Oslo Nye Teater til 1961. Hennes teaterroller omfattet blant annet rollen som «Rosalind» i Shakespeares *[[Som dere vil ha det]]* og som «Jessica» i Sartres *Skitne hender*. Hun spilte i flere operetter og musikaler, blant annet sang hun rollen som «Josefa» i ''Sommer i Tyrol'' over 100 ganger. 

Hun har også hatt roller på TV. Blant annet hadde hun rollen som farmoren i barne- og ungdomsserien *[[Ulrikke (TV-serie)|Ulrikke]]* (1986). Hun har også medvirket i flere av Fjernsynsteatrets oppsetninger.

Jacobsen filmdebuterte i 1952 i Kåre Bergstrøms *[[Det kunne vært deg]]*, og hadde hovedrollene i *[[Den evige Eva]]* og *[[Ung frue forsvunnet]]* (begge fra 1953). Hun har ellers hatt biroller i filmer som blant annet *[[Støv på hjernen]]* (1959), *[[Broder Gabrielsen]]* (1966),  og *[[Evas øye]]* (1999).

## Film og TV-opptredener
* *[[Evas øye]]* (1999) som «Sejers Mor»
*  *In Via* (1997) (kortfilm)
* *[[Full utrykning]]* (1971) som «Annes mor» 
* *[[Broder Gabrielsen]]* (1966) som «Fru Sagen» 
* *[[Før frostnettene]]* (1966) 
* *[[De kalte ham Skarven]]* (1965) som «Fru Moe» 
* *[[Nå gjør vi så...!]]* (1962) 
* *[[Støv på hjernen]]* (1959) 
* *[[Ung frue forsvunnet]]* (1953) som «Eva Berger» 
* *[[Den evige Eva]]* (1953) 
* *[[Det kunne vært deg]]* (1952) som «Frøken Ødegård»

**Fjernsynsteatret** 
* *[[Alma (Fjernsynsteatret)|Alma]]* (1985) som «Fru Frantzen» 
* *[[Spøkelsesbussen]]* (1981)
* *[[Den som henger i en tråd (TV-serie)|Den som henger i en tråd]]* (1980) som «Jørgine Kårstad» 
* *[[Kranes konditori]]* (1963) som «Elise Gjør»

## Referanser


## Eksterne lenker
*
Xenu

**Xenu** var, ifølge scientologi-grunnlegger og science fiction-forfatter L. Ron Hubbard, en hersker og diktator i den «Galaktiske konføderasjon» for 75 millioner år siden. Xenu hersket over 76 planeter, deriblant Jorden. Alle disse 76 planetene som han kontrollerte, var overbefolket av romvesener. Hver planet hadde en gjennomsnittlig befolkning på cirka 178 milliarder innbyggere.

For å løse problemet med overbefolkning sendte Xenu milliarder av romvesener med sitt DC-8-lignende romfartøy til Jorden, der de ble stablet rundt flere forskjellige vulkaner. Da alle sammen var ferdig stablet rundt vulkanene, senket Xenu hydrogenbomber ned i vulkanene. Bombene ble detonert, og alle romvesenene ble drept. Scientologikirken hevder at disse skapningenes essens fortsatt finnes i verden i dag og forårsaker plager hos mennesker.

Xenu ble senere styrtet av offiserene sine, og ble sperret inne i et fjell. Han holdes inne i fjellet av et kraftfelt som er drevet av et batteri som varer evig. Ifølge Scientologikirken er Xenu fremdeles i live den dag i dag.

Disse handlingene er kjent innen scientologi som «Incident II» (Hendelse II), og de traumatiske minnene assosiert med dem er kjent som **The Wall of Fire**. Historien er en del av scientologiens lære om utenomjordiske sivilisasjoner og romveseners inngrep i jordlige hendelser, kollektivt beskrevet som «space opera» av Hubbard. Historien ble av Hubbard detaljert i Operating Thetan level III (**OT III**) i 1967, med advarsler om at dette materialet var «kalkulert til å drepe (via lungebetennelse, osv.) enhver som forsøkte å løse det». Historiene blir forsøkt skjult for offentligheten av Scientologikirken.

Xenu-historien er en del av Scientologikirkens hemmelige «Advanced Technology», som normalt kun blir avslørt for medlemmer som allerede har bidratt med store mengder penger.

## Referanser
Kjosen (Ullsfjord)

**Kjosen** (også kalt *Kjosenfjorden*, nordsamisk: *Muotkevuotna*, kvensk: *Muotkalahti*) er en fjordarm av Ullsfjorden i Tromsø og Lyngen kommuner i Troms. Fjorden skjærer seg 14 kilometer østover mellom Lyngsalpan til bygda Kjosen i botn av fjorden.

Fjordens innløp er mellom Hjellnesodden i sørvest og grenda Beinsnes i nordøst. Fra Storstraumen like sørvest for Hjellnesodden går Sørfjorden videre sørover. På sørsiden av fjorden ligger bygda Jøvik. På nordsiden av fjorden, litt sørøst for Beinsnes ligger bygda Storsteinnes. 

Fjorden er omgitt av de høye og bratte Lyngsalpan. På nordsiden ligger Sofiatind (1237&nbsp;moh), Sultind (1083&nbsp;moh), Tyttebærtind (1177&nbsp;moh) og Kjostindan (1495&nbsp;moh) med Kjosbreen. På sørsiden ligger Durmålsfjellet (1132&nbsp;moh), Fornestind (1477&nbsp;moh), Forholtfjellet (1487&nbsp;moh) og Rørnesfjellet (1255&nbsp;moh). 

Fylkesvei 91 går langs hele nordsiden av fjorden. På sørsiden går fylkesvei 293 fram til Fornes.

## Referanser




## Eksterne lenker
*
Erik Solheim (lektor)

**Erik Oddvar Solheim** (født 1947) er en norsk lektor, forfatter og tidligere leder i Norges Naturvernforbund.

Han var leder av Norges Naturvernforbunds avdeling Sogn og Fjordane i periodene 1980–1987 og 1993–1997. Han var leder i Norges Naturvernforbund i periodene 1987–1989 og 1998–2005. Han ble æresmedlem av Norges Naturvernforbund i 2007.

Solheim har restaurert det gamle tunet på slektsgården i Flugedalen, som er en del av Angedalen. Han er far til journalisten og jurist Ingunn Solheim.

## Bibliografi
* *Breheimen til framtida* (redaktør) (1986) ISBN 82-991440-0-0
* *Jostedalsbreen : nasjonalpark for framtida?* (1987?)
* *Miljøårboka 1991* (redaktør), Samlaget (1991) ISBN 9788252137262
* *Miljøårboka 1992* (redaktør), Samlaget (1992) ISBN 9788252139198
* *Miljøårboka 1993* (redaktør), Samlaget (1993) ISBN 9788252141146
* *Miljøårboka 1994* (redaktør), Samlaget (1994) ISBN 9788252142440
* *Jostedalsbreen – vandring i nasjonalparken*, Nord 4 bokverksted (1999) ISBN 82-7326-036-4
* *Økonomi for økologisk landbruk I*, Fagbokforlaget (1999) ISBN 9788276743982
* *Jostedalsbreen*, Selja forlag (2007) ISBN 978-82-91722-79-5

## Referanser


## Eksterne lenker
*
Guoládaga Sámi Searvi

**Guoládaga Sámi Searvi** (ru. *Ассосиация Кольских саамов* eng. *Kola Sami Association*, er en av to sentrale organisasjoner for samer i Russland. Foreningen ble stiftet i 1989. Leder er Nina Afanasjeva.

Guoládaga Sámi Searvi er representert i Samerådet, og i Barentsregionen sitt urfolksutvalg.

## Referanser
Albert Andersson (idrettsmann)

**Albert Per Andersson** (1902–1977) var en svensk sportsutøver som deltok under de olympiske leker 1920 i Antwerpen.
 
Andersson ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.

## OL-medaljer
* 1920  Antwerpen &ndash;  **Gull** i turn, lagkamp svensk system (Sverige)

## Eksterne lenker
*
Ragnar Vik

**Ragnar Vik** er navnet til flere personer:

*Ragnar Vik (seiler) (1893&ndash;1941), OL-mester i seiling
*Ragnar Vik (ordfører), ordfører i Vanylven 1976–1983
*Ragnar Vik (miljøverner), leder i Norges Naturvernforbund 1989–1991
Eksistensialsetning

**Eksistensialsetning** (tidlegere også kalt *presenteringssetning*) er en setning av typen *Det står et glass på bordet.*, det vil si «subjekt + intransitivt verb + ubestemt substantivfrase ( + adverbial)». 

Syntaktisk sett oppfører ordet «det» seg som subjekt og den ubestemte substantivfrasen som objekt. Semantisk sett tilsvarer objektet i eksistensialsetningen subjektet i den intransitive setningen *Glasset står på bordet*, noe som har fått mange til å hevde at *et glass* er subjekt også i eksistensialsetninger, trass i de syntaktiske egenskapane.

Karakteristisk for eksistensialsetninger er den såkalte ubestemthetseffekten, at objektet må være ubestemt («Det står glasset på bordet» er ugrammatisk). Bare i visse sammenhenger er det mulig med bestemte objekt, nemlig der de har fokusert bestemt determinativ, som i «Det sitter DEN typen på motorsykkelen der ute»).
Katnosfjellet

** Katnosfjellet ** er et fjell helt nord i Oslo kommune, mellom Katnoselva og Kjerkeberget. Det har en høyde på 580 meter over havet og er det tredje høyeste fjellet i Oslo av fjell med primærfaktor på minst 50 meter.

## Se også
* Fjell i Oslo

## Referanser




## Eksterne lenker
* Skiforeningen, markadatabasen om Katnosfjellet
Turan (guddom)

**Turan** var i etruskisk mytologi gudinnen for kjærlighet og vitalitet, og hun var beskytter av byen Volci. I kunsten blir hun som regel avbildet som en ung pike med vinger. Hun ble sett på som tilsvarende og likeverdig til romerske Venus og greske Afrodite.

## Ikonografi en
Turan opptrer på billedutsmykningen av etruskiske bronsespeil. Hun er rikt kledd og med smykker i tidlige framstillinger, men opptrer naken under innflytelsen fra gresk kunst og mytologi på 200- og 100-tallet f.Kr. Hun er satt sammen med sin unge elsker Atunis (Adonis) og figurerer i den mytologiske episoden Paris' dom.

Hun ble vanligvis knyttet til fugler som la egg, slike som duer, gjess og framfor alt svanen, *tusna*, «Turans svane». Hennes følge av guder og gudinner ble kalt for *[[Larer|lasas]]*. Turan kan som guddom ha vært meget gammel, men hennes navn opptrer ikke på bronsefiguren *[[Piacenzas lever]]* eller ikke i Martianus Capellas liste over etruskiske guddommer. Navnet på den etruskiske måneden for juli var oppkalt etter henne, skjønt vi har kun det latinske navnet for den, *Traneus*.

Turan hadde en helligdom i Gravisca, havnen for den etruskiske byen Tarquinia, og som var preget av gresk innflytelse. Her har det blitt avdekket votivgaver med inskripsjoner med hennes navn. En inskripsjon kaller henne for *Turan ati*, «Mor Turan». Den har blitt tolket som å knytte henne til *Venus Genetrix*, mor av Aineias, stamfar til julo-claudiske dynastiet.

Turan er en av få etruskiske gudinner som har overlevd i folkeminnet i Toscana. Som «Turanna» er hun sagt å være en ånd som representerer kjærlighet og lykke som gir hjelp de som er forelsket.

## Navnet
Det etruskiske navnet Turan er antatt å være av en førgresk rotordet *Turannos*, «enehersker». således forstått som «herskerinne». En lignende tolkning forslår at navnet er avledet fra det etruskiske verbet *turan*, «å styre». Det gallo-romerske museum i Tongeren, Belgia, i forbindelse med en utstilling om etruskerne i april 2013, hevdet at det etruskiske navnet har betydningen «due», men moderne kunnskapen om etruskisk språk er svært mangelfull.

## Referanser


## Eksterne lenker
*
Aldefjorden

**Aldefjorden** er en elleve kilometer lang fjord i Askvoll kommune i Vestland mellom Værlandet i vest og Atløyna i øst. Fjorden ligger like nord for innløpet til Vilnesfjorden, den ytterste delen av Dalsfjorden.

Fjorden har fått navn etter øya Alden, som ligger nordvest for Værlandet. En annen øy på nordsida av fjorden, mellom Alden og Atløyna, er Tvibyrge. På sørsiden ligger det en rekke holmer og øyer som blir kalt Kvitingane og Raudøy. Midt i fjorden ligger også Senholmskjera. 

Det er fergesamband over Aldefjorden mellom tettstedet Askvoll på fastlandet og Værlandet. 

## Referanser
AHI

**AHI** (*[[apne]] [[hypopne]] index*) eller antall pustepauser eller nesten pustepauser per time. Sammen med grad av tretthet, er dette med å bestemmer alvorlighetsgraden av søvnapne.
Hypopne

**Hypopne** er et medisinsk uttrykk for redusert pust, vanligvis minst 50 prosent reduksjon av pustevolumet i minst 10 sekunder.

## Eksterne lenker
* Scansleeps forklaring av søvnsykdommer
Kifjorden

**Kifjorden** er navnet på to fjorder i Norge:

*Kifjorden (Lebesby) &ndash; en fjord i Lebesby kommune i Finnmark. 
*Kifjorden (Tromsø) &ndash; en fjord i Tromsø kommune i Troms.
Sture Ericsson-Ewréus

**Sture H. Ericsson-Ewréus** (født 15. januar 1898 død 30. september 1945) var en svensk sportsutøver som deltok under de olympiske leker 1920 i Antwerpen.

Ericsson-Ewréus ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng

## OL-medaljer
* 1920  Antwerpen -  **Gull** i turn, lagkamp svensk system (Sverige)

## Referanser


## Eksterne lenker
*
Kifjorden (Tromsø)

**Kifjorden** er en fjord på nordøstsiden av Kvaløya i Tromsø kommune i Troms. Fjorden strekker seg 2,5 kilometer sørover til bunnen av Sørfjorden, som er en liten vik i fjorden. Øst for Sørfjorden ligger en annen vik kalt Nordfjorden. Fjorden har innløp mellom Sjurgamneset i vest og Skjoldholmen i øst. Innerst i Nordfjorden ligger gården Kifjord.

## Referanser
Albert Azarjan

**Albert Vagharsjaki Azarjan** (født 11. februar 1929 i Jerevan, død 5. september 2023 i Jerevan) var en armensk turner. Han konkurrerte internasjonalt for Sovjetunionen.

Azaryan ble olympisk mester i ringer i 1956 og 1960, og er den første som gjorde favn i en internasjonal konkurranse i turn. Momentet kalles derfor gjerne *Azarian Cross* på engelsk.

Han var far til, og tidligere trener for, Eduard Azarjan, som deltok i OL i 1980.

Han var også leder for Jerevan Turnskole.

Azarjan var sitt lands flaggbærer under åpningsseremonien for OL i London.

## Referanser


## Eksterne lenker
* 
* Olympic.org
Arne Lyngås

**Arne Odd Lyngås** (født 10. oktober 1924, død 7. mai 2004) var en norsk dikter, bonde og skogsarbeider som var født og bodde i Målselv i Troms.

Han var mangeårig medlem i Mellembygd Mannskor i Målselv, og dette koret har en rekke av diktene og sangene hans på repertoaret.

## Bibliografi
* *Sildrebekken* (1979)
* *Kuppulsten* (1994)

## Litteratur
* Guri Sandvik og Alvin Jensvoll (ill.) *Song i mjuke strenger &mdash; et portrett av Arne Lyngås med dikt i utvalg*, Mellembygd Mannskor, Gratangen (2004)

## Referanser
Arnøyfjorden

**Arnøyfjorden** er en fjord i Nærøysund kommune i Trøndelag på nordsiden av Folda. Fjorden starter ved Tviberg, like nord for Abelvær, og strekker seg 10 kilometer nordøstover til Hamlandsøya. Fjorden har innløp mellom Åndalsnes i sør og Uraneset i nord. En rekke øyer og holmer ligger på nordsiden av fjorden. De største av disse er Måøya og Arnøya, som fjorden er oppkalt etter. På nordsiden av Arnøya ligger Rossøyfjorden.

Fylkesvei 768 går langs sørsiden av fjorden.

## Referanser
Lille-Porsangen

**Lille-Porsangen** (nordsamisk: *Skiessvuotna*) er en fjordarm av Laksefjorden i Lebesby kommune i Finnmark og den eneste av fjordarmene som ligger på vestsiden. Fjorden strekker seg tolv kilometer sørvestover til Stormyra i enden av fjorden. Fjorden har innløp mellom Veidgamneset i nord og Veidnesholmen i sør. Sør for Veidnesholmen ligger bygda Veidnes. Fjorden er 55 meter på det dypeste, helt ytterst i fjorden.

Fv183 går langs sørsiden av fjorden. 

## Referanser
Bafjorden

**Bafjorden** er en liten fjord på Averøya i Averøy kommune på Nordmøre. Fjorden strekker seg omtrent en kilometer sørover til bygden Ba, som den har fått navnet sitt fra. Fjorden er en forlengelse av Nekkstadfjorden, som igjen ligger sør for Sundsfjorden. Totalt har de tre fjordene en samlet lengde på 4,5 kilometer. Fjorden har innløp ved Kalvøya i nord. Bygden Vebenstad ligger på østsiden av fjorden.

## Referanser
Mårøyfjorden

**Mårøyfjorden** (nordsamisk: *Dáibarávuotna*) er en fjordarm av Laksefjorden i Lebesby kommune i Finnmark. Fjorden strekker seg 3,5 km sørøstover til gården Austmo i enden av fjorden.

Fjorden har innløp mellom Mårøyfjordklubben i nord og Lille Mårøya i sør. Torveholmen er en øy midt i fjorden. Øst for denne holmen ligger vågen Austerbotnen og gårdene Vinterplassen og Elvestrand. Sør for holmen ligger Sørfjorden med gårdene Hjellneset og Austmo. Det er ikke veiforbindelse langs fjorden. 

Fjorden er 116 meter på det dypeste, like øst for Lille Mårøya.

## Referanser
Laran

**Laran** var i etruskisk mytologi en gud for krig. 

I kunsten ble han portrettert som en naken, ung mann med hjelm og med et spyd. Som med tallrike krigsguder var han assosiert med ild og solen. Imidlertid var han også assosiert med ansvaret å opprettholde freden.

Hans ledsagerske var Turan, en gudinne for kjærlighet og fruktbarhet, og som ble likestilt med Venus i romersk mytologi. Laran ble med tiden slått sammen med den greske guddom Ares, som i kunsten ble framstilt tilsvarende (*se bilde*), og siden likestilt med den romerske krigsguden Mars.

## Referanser


## Eksterne lenker

* «Etruscan votive bronze of the God Laran», BBC
Vestrefjorden

**Vestrefjorden** er en fjordarm av Midfjorden i Haram kommune på Sunnmøre. Fjorden strekker seg 3,5 kilometer sørover til gården Vestre. Bygda Vestrefjord ligger i denne fjorden. Fjorden har innløp mellom Båtsteinen i vest og Eikeneset i øst. På østsida av fjorden ligger blant annet gårdene Eik og Byrkjevoll. På vestsida ligger gården Langset.

Fylkesvei 661 følger langs hele fjorden. Fjorden er omtrent 400 meter bred og dybden er 26 meter på det dypeste.

Langs fjorden kan man se tydelige spor etter den siste istiden. 40 de Geer-morener ligger på rad og rekke langs hele fjorden.

Avgrenset av et smalt tidevannssund, er den innerste delen av fjorden en brakkvannspoll. Her er store områder tørrlagt ved fjære sjø. Videre utover fjorden har man flere fjordterskler.

På våren er det vanlig at store mengder sild kommer inn i Vestrefjorden under gytetiden.

## Referanser
Sven-Olof Jonsson

**Sven-Olof Jonsson** (født 23. januar 1893 død 2. januar 1945) var en svensk sportsutøver som deltok under de olympiske leker 1920 i Antwerpen.

Jonsson ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng

## OL-medaljer
* 1920  Antwerpen -  **Gull** i turn, lagkamp svensk system (Sverige)

## Eksterne lenker
*
Ballangen (fjord)

**Ballangen**, også **Ballangsfjorden**, (nordsamisk: *Bálák*) er en fjordarm som strekker seg omtrent 8 kilometer i sørøstlig retning av Ofotfjorden i Narvik kommune i Nordland.

Fjorden har en sammenhengende bebyggelse langs hele kystlinjen, fra innløpet ved Bøstrand i vest, sørover til Ballsnes og Slåttstrand til tettstedet Ballangen i fjordbunnen. Langs østsiden ligger grendene Forrnes, Arnes, Hamn, Rånbogen og Saltvika, like sør for Saltvikneset, som markerer innløpet på østsiden.

E6 går langs sørsiden av fjorden og Fv819 går langs vestsiden.

## Fotnoter



## Referanser
Nylund skole

**Nylund skole** er en barneskole på Storhaug i Stavanger.

I 2025 har skolen rundt 630 elever.

Ifølge minskole.no

## Administrasjon
* Rektor: Maria Cruickshank Emberland
* Sosialpedagog: Wivi Skeibrok
* Inspektør: Grete W Pedersen

## Historikk
Da den var ny, ble den i Stavanger Aftenblad omtalt som høyreist og staselig, som en pryd for byen og med vakker arkitektur. Stavanger Cementvarefabriks arkitekt-kontor som hadde utarbeidet tegningene, og byggingen hadde pågått i rundt 1½ år. Skolen åpnet i 1917 og var da 34 meter høy til taket. Den besto av to bygg, «Gym-bygget» og den største bygningen med klasserom og administrasjon.

I 1925 ble Nylund-rekorden satt i antall elever. Over  barn var fordelt på morgen- og ettermiddagsskole.

I 2004/2005 ble det foretatt en omfattende rehabilitering av skolen. 55 millioner kroner ble brukt til en fullstendig rehabilitering, som blant annet omfattet nytt ventilasjonsanlegg, sanitæranlegg, dataanlegg, og utsmykning. I tillegg ble det bygget nytt musikkrom, aula og gymsal. Skolens fasade har også gjennomgått endringer i form av et moderne tilbygg i glass, med bro fra hovedbygget til gymsalen. Det ble også installert heis i begge byggene.

Skolen har flere ganger ligget blant de beste i Norge.

I julen 2016 ble det kjent at rektor Frøydis M S Anthonsen hadde bestemt at elevene ikke lenger hadde lov til å synge «Deilig er jorden» på skolen og at ordene «nisseunger», «julenissen» og «julen» skulle tas ut av alle julesanger.. I ettertid benektet rektor Anthonsen dette og sa at planen kun var et internt arbeidsdokument.

## Referanser


## Eksterne lenker
*Nylund skole erlingjensen.net
* Nylund skole, Stavanger; Demonstrasjonsskole som får det til
Forbudte følelser

***Forbudte følelser*** er rockebandet Raga Rockers fjerde studioalbum og ble utgitt på Sonet Grammofon i 1988. Albumet ble innspilt i Studio 39 i København og ble mikset av Roberto Johansson og Peter Spiegelhauser.

## Sporliste
Alle sanger er skrevet av Michael Krohn.

# «Ingen adgang» - 2:06
# «Trygge her» - 3:16
# «Ensom i kveld» - 3:16
# «Rundt og rundt» - 4:23
# «Hun er fri» - 1:31
# «Forbudte følelser» - 1:47
# «Ond ungdom» - 3:25
# «Jordens sønn» - 6:47
# «Å Jesus» - 2:59
# «Diktator» - 1:54
# «Slakt» - 2:26

## Medvirkende
### Raga Rockers
* Michael Krohn – Vokal
* Tore Berg – Gitar, piano
* Livio Aiello – Bass
* Nils Aune – Gitar
* Jan Arne Kristiansen – Slagverk
### Øvrige medvirkende
* Johnny Yen – Synth
* Øyvind Ougaard – Piano på «Jordens sønn»
* Roberto Johansson – Miksing 
* Jørn Bo – Miksing 
* Peter Spiegelhauser – Miksing 
* Jon Rognlien – Albumomslag

## Listeplasseringer

## Referanser


## Eksterne lenker
* Forbudte følelser
Verrafjorden

**Verrafjorden** er en fjordarm av Trondheimsleia i kommunene Agdenes og Snillfjord i Trøndelag. Fjorden strekker seg 8 kilometer øst- og sørover til Steinsdalen i bunnen av fjorden. Fjorden har innløp mellom Agdenes i nord og Seterneset i sør. Fjorden går først østover, men dreier sørover ved Lauvneset.

Det ligger gårdsbruk langs hele østsiden av fjorden, mens det på vestsiden ikke er bebyggelse. Fjellene på vestsiden stiger forholdsvis bratt opp til 400-500 meter over havet. Her ligger Terningsheia på 531 moh og Håkavikfjellet på 518 moh.

## Referanser
Veggefjorden

**Veggefjorden** er en fjord på nordsiden av Ringvassøya i Karlsøy kommune i Troms. Fjorden har innløp mellom Veggen i vest og Ytre Karaneset i øst og strekker seg 3,5 kilometer sørvestover til Veggefjorddalen i bunnen av fjorden.

Veggen, som fjorden har fått sitt navn etter, er en fjellvegg på vestsiden av fjellet som stuper ned i fjorden. Fjellveggen stiger bratt opp til 250 meter over havet og hører til fjellet Jonasaksla på 304 meter over havet. Det er ingen bosetninger langs fjorden.

## Referanser
Askim stadion

**Askim stadion** er fotballstadionet til Askim FK, og har en kapasitet på ca. 1500 tilskuere.
Det er én tribune på stadionet, plassert på den østlige langsiden. Den rommer 1033 sitteplasser. Stadionet ligger rett ved Askimhallen, i Askim, Østfold, og er også en friidrettsbane. Det er Askim Fotballklubbs hjemmebane.

## Histore
Rett etter krigen ble planen om å bygge et idrettsanlegg i Prestegårdsskogen tatt opp igjen. Idrettsarkitekt Frode Rinnan og banemester Frode Johansen i Oslo hadde utarbeidet et forslag om utnyttelse av arealet. I mars 1946 gav kommunestyret klarsignal om en ny gressbane med løpebane. Den 26. mars 1946 begynte dugnadsarbeidet med å bygge stadion.
I september måtte arbeidet stoppe, siden kommunen mente at arbeidet livsviktig, men det ble fortsatt videre på dugnad med to ungdommer.
Søndag 27. mai 1951 ble stadionanlegget offisielt innviet. Det ble spilt en innvielseskamp samme dag mellom  og , som endte 6–4.
I 1973 ble stadion ombygd for  kroner.

G18-landslaget har spilt kamper på stadion.

## Referanser


## Eksterne lenker
*  Askim Stadion på idrettsarena.no 
*  Rink Card - Idrettsplass Askim på www.SpeedSkatingNews.info
Vegafjorden

**Vegafjorden** er et havstykke i kommunene Brønnøy og Vega i Nordland. Fjorden ligger mellom Vega i nordvest og Sauren i sørøst og strekker seg 22 kilometer nordøstover fra Kversteinen til Ylvingen. Sør for Kversteinen ligger Kversteinfjorden og mellom Vega og Ylvingen ligger Ylvingsfjorden. Tilremfjorden strekker seg sørover på østsida av Sauren og litt øst for Ylvingen ligger innløpet til Velfjorden.

## Referanser
Thiruvananthapuram (distrikt)

**Thiruvananthapuram** (malayalam: തിരുവനന്തപുരം ജില്ല) er et distrikt i den indiske delstaten Kerala. Distriktets hovedstad er Thiruvananthapuram. Tidligere navn:Trivandrum.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 53,80 % av befolkningen.

Barn i alderen 0 til 6 år utgjorde 8,79 % i 2011 mot 11,39 % i 2001. Antallet jenter i den alderen per tusen gutter er 967 i 2011 mot 962 i 2001. 
	
## Inndelinger
### Taluker
I Kerala er taluk det tredje administrative nivået, under staten og distriktene. Thiruvananthapuram distrikt har fire taluker.
* Thiruvananthapuram
* Chirayinkeezhu
* Neyyattinkara
* Nedumangadu

## Byer

## Referanser


## Eksterne lenker
*
Erik Svensén

**Erik Svensén** (født 28. juli 1893, død 17. desember 1935)  var en svensk sportsutøver som deltok under de olympiske leker 1920 i Antwerpen.
 
Svensén ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,833 poeng foran Danmark 1324,833 og Belgia på tredje og siste plass med 1094,00 poeng.

## OL-medaljer
* 1920  Antwerpen -  **Gull** i turn, lagkamp svensk system (Sverige)

## Referanser


## Eksterne lenker
*
Utnefjorden

**Utnefjorden** er en del av Hardangerfjorden i Ullensvang kommune. Fjorden går 6 kilometer sørøstover fra enden av Indre Samlafjorden til der Hardangerfjorden deler seg i Sørfjorden og Eidfjorden. Nord for Utnefjorden ligger Granvinsfjorden som går nordøstover. Tettstedet Utne ligger halvveis langs fjorden på sørvestsiden og har gitt navn til fjorden.

Fjorden har det ytre innløpet sitt mellom Streitet nord for Utne og Tjoflot på andre siden. I andre enden slutter fjorden mellom Trones i sørvest og Slåttenes i nordøst. Rett sørøst for fjorden ligger Kinsarvik. På hver side av fjorden ligger to høye fjell. Grimsnuten på 1233 meter over havet ligger sør for Utne, mens Oksen på 1241 meter over havet ligger ved Tjoflot.

Fra Utne går det ferjesamband nordover til Kvanndal og sørover til Kinsarvik.

## Referanser




## Eksterne lenker
*
Tyssefjorden

**Tyssefjorden** er den innerste delen av Erfjorden i Suldal kommune i Rogaland. Den har en lengde på 4 kilometer og strekker seg fra Hålandssundet, like nord for tettstedet Hålandsosen og bygden Erfjord, inn til Tysse. Tyssefjorden er smal med bratte fjell på begge sider. På østsiden stiger fjellet nesten 600 meter rett opp til Sørhusheia (595 moh).

Over Hålandssundet krysser riksvei 13 fjorden over den 293 meter lange Erfjord bru. 

## Referanser
Tungefjorden

**Tungefjorden** er en liten fjord i Lindesnes kommune. Den ligger sørvest for selve Mandal, vest for Mannefjorden og har innløp fra Skagerrak. Den strekker seg 3 km nordvestover mot øyen Hille, der den ender i Hillevågen. På nordsiden av fjorden ligger øyene Mannevær, Steinsøy og Langøya. På nordsiden av Hille ligger Kvåfjorden.

## Referanser
Hadeland og Land prosti

**Hadeland og Land prosti** er et prosti i Hamar bispedømme i Den norske kirke. Prosten har sete på Jaren.

Hadeland og Land prosti dekker de fire kommunene Nordre Land, Søndre Land, Gran og Lunner med cirka  innbyggere. Det betjenes av ti prester, medregnet prosten. Prostiet utgjør et elles beredskapsområde i samarbeid med Toten prosti.

## Historikk
Prostiet ble opprettet 1. oktober 1864, ifølge kgl.res. av 27. februar samme år, og skulle bestå av Jevnaker og Lunner fra Hadeland, Ringerike og Hallingdal prosti og Land fra Valdres prosti:

Land prestegjeld ble delt i Søndre Land og Nordre Land i 1866, Brandbu ble utskilt fra Gran i 1897, og Lunner fra Jevnaker i 1906.

Som en følge av kommunereformen i 2020 ble Jevnaker flyttet fra daværende Oppland fylke til Viken. Den 1. januar 2022 ble følgelig Jevnaker overført fra Hadeland og Land prosti i Hamar bispedømme til Ringerike prosti i Tunsberg bispedømme.

## Kirkelige fellesråd, menigheter og kirker
Etter reformeringen av Den norske kirke på begynnelsen av 2000-tallet forsvant prestegjeldene, til fordel for likeverdige kirkelige fellesråd med menigheter. De første fellesrådene så dagens lys i 1997. Disse er satt til å styre den kommunale forvaltningen av kirken lokalt, så personal, økonomi, byggdrift og gravplassforvaltning har blitt flyttet fra kommunen til dette nyopprettede forvaltningsorganet.

* Hamar bispedømme
** **Hadeland og Land prosti**
*** Gran kirkelige fellesråd
**** Gran/Tingelstad menighet
***** Nikolaikirken (den ene av søsterkirkene på Granavollen)
***** Mariakirken (den andre av søsterkirkene på Granavollen)
***** Tingelstad gamle kirke (St. Petri)
***** Tingelstad kirke
***** Grymyr kirke
***** Grinaker stavkirketuft
**** Moen/Ål menighet
***** Moen kirke
***** Ål kirke
**** Brandbu menighet
***** Nes kirke
**** Bjoneroa menighet
***** Sørum kirke
*** Lunner kirkelige fellesråd
**** Lunner menighet
***** Lunner kirke
***** Oppdalen kapell
**** Grua/Harestua menighet
***** Grua kirke
***** Harestua kapell
*** Søndre Land kirkelige fellesråd
**** Søndre Land menighet
***** Hov kirke
**** Fluberg menighet
***** Fluberg kirke
**** Skute menighet
***** Skute kirke
*** Nordre Land kirkelige fellesråd
**** Østsinni menighet
***** Østsinni kirke
***** Vølstad kirke
**** Nordsinni menighet
***** Nordsinni kirke
***** Haugner kirke
**** Torpa menighet
***** Åmot kirke
***** Kinn kirke
**** Lunde menighet
***** Lunde kirke

## Referanser




## Eksterne lenker
*Om prostiet hos Hamar bispedømme	
*Hadeland og Land prosti i Arkivportalen
Espen Krumpolc

**Espen Jarolim Krumpolc** (født 20. november 1981) er en norsk/tsjekkisk trommeslager, født og oppvokst i jazzmiljøet i Molde på åttitallet. Han har i nesten to tiår spilt slagverk i ulike jazzsammensetninger og er kanskje mest kjent for rollen som lim i bandet BechPackers. Krumpolc har spilt med blant andre Pat Metheny og Joshua Redman.

## Eksterne lenker
* Fylte Plassen med julejazz  rbnett.no, lesedato 4. februar 2016.
Dock, Wharf, Riverside and General Labourers’ Union

**Dock, Wharf, Riverside and General Labourers' Union (DWRGLU)** var en fagforening i Storbritannia som eksisterte i årene 1888&ndash;1922. Fagforeningen oppstod som en reaksjon på utbruddet av Havnearbeiderstreiken i London i 1889, og vokste raskt til å bli den fremste fagforeningen blant arbeiderne på dokkene i London, Bristol, Cardiff, og andre havner i det sørlige og sørvestlige Storbritannia. I det sørlige Wales tiltrakk den seg mange metall-arbeidere. Fagforeningen var en av de mest kjente av de såkalte «Nye fagforeningene» for ufaglærte &ndash; *New Unionism* som vokste frem på slutten av 1880-tallet.

Fagforeningen var en av tre som deltok i dannelsen av *National Transport Workers Federation* i 1910 og en av 14 fagforeninger som dannet *Transport and General Workers Union* i 1922. 

## General-sekretærer
* Benjamin Tillett 1888&ndash;1910
*Ernest Bevin 1910&ndash;1922
Rangert liste over bergensområdets største bedrifter

**Rangert liste over bergensområdets største bedrifter** basert på omsetning i 2007:

## Se også
*Business Region Bergen AS

## Referanser
Sauda I

**Sauda I** er et nedlagt vannkraftverk i Hellandsbygda i Sauda kommune, som ble satt ut av drift 10. oktober 2008. 

Kraftverket utnyttet vannfallet fra Dalvatn og er Saudas eldste, satt i drift 18. oktober 1919. Den årlige produksjonen lå på ca. 200 GWh, og totalt produserte kraftverket 17,3 TWh. 

Det er installert 5 peltonturbiner på 6,6 MW hver.

Vannet fra Dalvatn brukes nå i Sønnå kraftverk via en lang tunnel.

Kraftverket er ansett som en viktig del av norsk industrihistorie, og er brukt i mange illustrasjoner som forsiden på skolebøker, og eies av Saudefaldene. Bygningen er 800 m², oppført i mur og ligger ved enden av Storlivannet.

Grunnet Saudautbyggingen er to eldre kraftverk i Sauda stengt, henholdsvis Sauda I og Sauda III. Det arbeides med å bevare Sauda III, og det er derfor bestemt at Sauda I skal rives.

## Kilder
* NVE vannkraftdatabase
*Elkem